નવી દિલ્હી: પહેલા વિશ્વ યુદ્ધમાં ભારતીય સૈનિક સપ્ટેમ્બર 1914માં બ્રિટન તરફથી યુદ્ધમાં સામેલ થયા. 4 વર્ષ સુધી ચાલેલા આ યુદ્ધમાં અવિભાજિત ભારત તરફથી 11 લાખથી વધુ સૈનિકોએ ભાગ લીધો. ભારતીય સૈન્ય પૂર્વીય આફ્રિકા અને પશ્ચિમી મોરચા પર જર્મની, ઓટોમાન (તુર્ક) સામ્રાજ્ય વિરુદ્ધ યુદ્ધ લડ્યું. ભારતીય સૈનિક ઈજિપ્ત, ફ્રાન્સ અને બેલ્જિયમમાં પણ લડ્યા. અંદાજે 7 લાખ ભારતીય સૈનિક એકલા તૂર્ક સામ્રાજ્ય વિરુદ્ધ મેસોપોટેમિયામાં મોરચા પર હતા. આ યુદ્ધમાં 74,911 ભારતીય સૈનિક માર્યા ગયા. 67 હજાર ઘાયલ થયા.